Da, standardi zahtevajo, da se delilniki stroškov uporabljajo le v sistemih, ki so pravilno hidravlično uravnoteženi. S tem se izognemo napakam pri sestavljanju računov. Poleg hidravličnega uravnoteženja mora biti temperatura vode v sistemu samodejno regulirana glede na izmerjeno zunanjo temperaturo. Ko se zunanja temperatura dvigne, se temperatura dovodne vode v sistem centralnega ogrevanja samodejno zniža. Zato mora biti "toplotna krivulja" vremensko odvisne regulacije natančno nastavljena. Prebivalci morajo imeti možnost nadzorovati prostorsko temperaturo za vsak radiator s pomočjo termostatskih radiatorskih ventilov. To daje stanovalcem večji nadzor nad stopnjo ogrevanja in zmanjša njihovo porabo energije. Ti ukrepi tudi preprečujejo, da bi s cevi, ki so vodene skozi neogrevanje prostore, toplota po nepotrebnem uhajala. Posledično se zmanjšajo skupni stroški energije, poraba toplote pa se pravičneje porazdeli med gospodinjstva z delilniki stroškov, nameščenimi na radiatorje.